Taalgebruik: dis, geregArgieffoto (Foto: My Luu/Pixabay) Die selfstandige naamwoord dis beteken tafel (bv. feesdis), maar word al hoe meer gebruik as sinoniem van onder meer gereg, en dit word berei [NIE: voorberei] en daarna voorgesit, opgedien of opgeskep [EERDER AS: bedien]; die gaste word bedien. dis 1 gedeelte van ŉ maaltyd; gereg: ŉ eksotiese dis • pastadisse • Dis ŉ heerlike dis! 2 (verouderd) maaltyd. 3 (verouderd) eettafel; etenstafel, veral ŉ Nagmaalstafel: By die dis aansit. gereg kos wat op ŉ bepaalde manier berei is, gewoonlik as een van die aparte dele van ŉ maaltyd: ŉ maaltyd wat uit drie geregte bestaan • ŉ braaigereg/visgereg/nagereg/voorgereg. Ter wille van die konteks van hierdie taaltoffie en ter wille van erkenning aan die bron versoek ons dat jy nie bloot net ŉ skermskoot van hierdie taaltoffie op sosiale media sal deel nie, maar eerder die skakel van die Toetentaal-plasing sal gebruik. – Red